За апошнія паўтары гады ў розных гарадах Беларусі мы зладзілі шэраг ток-шоў, на якіх абмяркавалі розныя актуальныя на месцах культурніцкія пытанні. Нягледзячы на тое, што іх складана арганізоўваць, мы будзем працягваць, бо ад гэтага ёсць плён. У нас людзі нават з адной сферы не збіраюцца разам, каб пагаварыць, страцілася традыцыя супольнага абмеркавання, якое дае чалавеку іншае бачанне праблем. Нам вельмі важна, каб людзі з розных сфераў размаўлялі паміж сабой, чулі адно аднога і знаходзілі кропкі супрацы.